**Գյուղատնտեսության ոլորտ**

Գյուղատնտեսությունը ՀՀ Տավուշի մարզի տնտեսության գերակա ճյուղերից է: Մարզի գյուղատնտեսության բնագավառն ունի մեծ հնարավորություններ թե նոր աշխատատեղերի ստեղծման, թե բիզնես միջավայրի զարգացման համար /գյուղմթերքների արտադրություն, վերամշակում, գյուղական տուրիզմի զարգացում/:

Ըստ նախնական հաշվարկների գյուղատնտեսական համախառն արտադրանքի ծավալը 2017թ.կազմել է շուրջ 39.7 մլրդ, որից մեկ շնչին բաժին է հասել 318,8 հազար դրամ: Տավուշի մարզի գյուղատնտեսական համախառն արտադրանքի տեսակարար կշիռը կազմել է ՀՀ գյուղատնտեսական համախառն արտադրանքի ծավալի 4.4%:

Մարզում գյուղատնտեսությամբ են զբաղվում 25 հազ գյուղացիական տնտեսություններ:

Վերջին տարիներին գյուղատնտեսության տարբեր ճյուղերում բացվել են շուրջ 2400 աշխատատեղեր:

Մարզի գյուղատնտեսության նշանակության հողատեսքերը կազմում են 110762.8 հա, որից՝

վարելահող -25588.4 հա

բազմամյա տնկարկներ - 1902.2 հա, որից՝

խաղողի այգիներ - 1198.1հա,

պտղատու այգիներ - 704.1 հա

խոտհարքներ - 9401.3 հա

արոտավայրեր - 63065.6 հա

այլ - 10805.4 հա

Բացի վերը նշվածը տնամերձերում ևս կան

բազմամյա տնկարկներ - 2030.8 հա, որից՝

խաղողի այգիներ - 158.9 հա,

պտղատու այգիներ - 1871.9 հա

25588.4հա վարելահողից 7210.7 հա պատերազմական գործողությունների պատճառով չի մշակվում: 18377.7 հա փաստացի վարելահողից 2017թ. ցանքի տակ է դրվել 8567 հա:

Տարվա ընթացքում 6300հա ոռոգելի հողատարածքներից ոռոգվել է 4757հա: Ջրտուքը կազմել է 6,75մլն.խմ/2016թ. 5,45մլնխմ/, հասույթը՝ 74,2մլն.դրամ/2016թ. 59,9մլն.դրամ/: Ոռոգման ջրի դիմաց հավաքագրվել է 74,7 մլն.դրամ՝ նախորդ տարվա 58,05մլն. դրամի դիմաց: Հավաքագրումը 2017թ. կազմել է 101%, նախորդ տարվա 97%-ի դիմաց:

2017թ.աշնանը մարզում կատարվել է 3020 հա աշնանացան, նախատեսվում է 2018թ. ցանքատարածությունները հասցնել շուրջ 8800 հա:

Ժամանակին և անկորուստ կատարվել է խաղողի բերքահավաքը: Արտադրված 9806 տոննայից /2016թ.7201 տոննա/ **1կգ-ը 130 դրամով մթերվել է 5106 տոննա խաղող /2016թ. 4141 տոննա**/**: Մարզում մթերող կազմակերպությունները գյուղացիական տնտեսություններին պարտքեր չունեն:**

Մարզում արտադրվել է 11822 տոննա պտուղ-հատապտուղ /2016թ.10641 տոննա/: Վերամշակող կազմակերպությունների կողմից մթերվել է **726.4 տոննա** **պտուղ, հատապտուղ և բանջարեղեն /2016թ. 572 տոննա**/:

Բացի մթերումները շուրջ 514 տ պտղից չիր է պատրաստվել: Շուրջ 500 տոննա դեղձ արտահանվել է Ռուսաստանի Դաշնություն:

Ֆինանսական վարձակալության լիզինգով 2017թ. ձեռք է բերվել ՄՏԶ-82 մակնիշի 4 հատ տրակտոր և 5 հատ գյուղգործիքներ:

<<Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրից>> /3-5 տոկոս/ օգտվելու նպատակով հավաստագրման համար Գյուղատնտեսության զարգացման հիմնադրամի մարզային կառույցին են դիմել 525 ֆերմեր, դասընթացներին մասնակցել են 323-ը, հավաստագրվել են 320-ը**:**

85 ֆերմեր ստացել է վարկ, որից 73-ը մինչև 5 մլն.դրամ, իսկ 12-ը 5մլն.դրամից ավելի: Տրամադրված վարկերի ընդհանուր գումարը կազմել է 309.4 մլն.դրամ, որի 50% անասնապահության բնագավառին, 12 %-ը՝ պտղաբուծությանն, 21%-ը՝ անասնապահության և դաշտավարության, իսկ 17%-ը՝ այլ ուղղություններով:

Վարկերի տրամադրումը կնպաստի նոր այգիների հիմնմանը և անասնապահության զարգացմանը:

2017թ.արտադրվել է .

Հացահատիկ,հատիկաընդեղեն – 13167 տոննա

Բանջարեղեն – 8620 տոննա

Բոստան – 1439 տոննա

Կարտոֆիլ – 13623 տոննա

Պտուղ – 11821 տոննա

Խաղող – 9804 տոննա

Խոտ – 58000 տոննա

Արտադրված 9804 տոննայից **1կգ-ը 130 դրամով մթերվեց 5106 տոննա խաղող /2016թ. 4141 տոննա**/**,** այդ թվում՝

<<Երևանի կոնյակի գործարան>> ՓԲԸ Բերդի մասնաճյուղ – 3525 տոննա

<<Երևանի շամպայն գինիների գործարան>> ԲԲԸ Դեբեդավանի գինու գործարան-820 տոննա

<<Իջևանի գինու և կոնյակի գործարան>> ԲԲԸ – 561 տոննա

<<Բերդավանի գինու գործարան>> ԲԲԸ – 200 տոննա

Մարզի վերամշակող կազմակերպությունների կողմից մթերվել է **726.4 տոննա** **պտուղ և հատապտուղ ու բանջարեղեն /2016թ. 572 տոննա**/**,** որից.

Իջևանի գինու,կոնյակի գործարան ԲԲԸ – 388 տոննա

<<Էկոգարդեն>> ՍՊԸ /գ.Այգեձոր/ - 302 տոննա

<<Արթուր և Էդիտա>> ՍՊԸ /գ.Ջուջևան/ - 34.8 տոննա

<<Բերդավանի գինու գործարան>> ԲԲԸ – 1.6տոննա

Բացի մթերումները շուրջ 514 տ պտղից չիր է պատրաստվել: Շուրջ 500 տոննա դեղձ արտահանվել է Ռուսաստանի Դաշնություն:

Մարզի համայնքներում առկա է.

Խոշոր եղջերավոր -29218 գլուխ

այդ թվում՝ կովեր -13121 գլուխ

Խոզեր -15233 գլուխ

Ոչխարներ և այծեր -13923 գլուխ

Մեղվաընտանիքներ -20666 հատ

Թռչուններ -187588 թև

Ինչպես նախորդ տարիներին, այս տարի նույնպես շարունակվել են ՀՀ կառավարության որոշումներով հաստատված պետական աջակցության ծրագրերը /գարնանացան սերմացուներ, պարարտանյութեր, դիզելային վառելիք/:

Համայնքների կողմից վճարվել և մարզ է ներկրվել.

գարնանացան գարի - 6.2 տոննա,

գարնանացան ցորեն - 1.2 տոննա,

առվույտ - 400 կգ,

ազոտական պարարտանյութ - 400 տ-ից վճարվել և հատկացվել է 346.2 տոննա, ֆոսֆորական պարարտանյութ՝ 11.0 տոննա

կալիումական պարարտանյութ՝ 7.6 տոննա,

դիզ. վառելիք՝ 342 000 լ-ից վճարվել և հատկացվել է 135347 լիտր:

2017թ. մարզի գյուղատնտեսության բնագավառում պետական, միջազգային և այլ դոնոր կազմակերպությունների, մասնավոր ներդրողների կողմից իրականացվել են շուրջ 2.82 մլրդ. դրամի ներդրումներ:

Վերջին տարիներին ինչպես ՀՀ պետական բյուջեով, այնպես էլ տարբեր տեղական ու միջազգային կազմակերպությունների և անհատ ներդրողների կողմից իրականցվում են մեծ ծավալի ջերմոցային, չրանոցային և սառնարանային տնտեսությունների, այգիների և վերամշակող արտադրամասերի հիմնման ծրագրեր: Միայն ,,Հայաստան,, համահայկական հիմնադրամի կողմից մարզում կառուցվել է 100 ջերմոց: Ընդհանուր առմամբ վերոնշյալ տնտեսությունների թիվը արդեն գերազանցում է 350-ը, որոնք ապահովում են են ավելի քան 400 աշխատատեղ:

**ՄԱԿ-ի զարգացման ծրագրով**  իրականացվում է Տավուշի մարզի գյուղական համայնքների զարգացման ծրագիրը 5.0 մլն դոլար արժեքով, որի շրջանակներում 2017թ. կառուցվել են 55 ջերմոց, 6 չրանոց, 1 հատապտղի հավաքման կետ և սառնարան, ցորենի հավաքման կետ, գինու 9 տնայնագործական արտադրամաս, 2 ագրոբազա, 54 հա ոռոգելու ոռոգման համակարգ, ջեռուցվող սածիլային տնտեսություն, հիմնվել են 9.7 հա պտղատու այգիներ, որտեղ ուղակի և անուղակի կաշխատեն ավելի քան **500** մարդ:

2017թ.հունվարի 1-ի դրությամբ մարզում առկա էին 25.3 հա պտղատու և ելակի ինտենսիվ այգիներ, 2017թ. հիմնվեց ևս 44.4 հա: 2018թ. ՄԱԿ-ի զարգացման ծրագրի շրջանակներում, <<Գարդենյա>> և <<Սպայկա>> ընկերությունների, ինչպես նաև մասնավոր ներդրողների կողմից կհիմնվեն շուրջ 350 հա նոր ինտենսիվ այգիներ:

2017թ. մասնավոր ներդրողի կողմից սկսվել և այժմ ընթացքի մեջ են 5 հա ժամանակակից տեխնոլոգիաներով ջերմոցային տնտեսության հիմնման աշխատանքները:

Աջակցություն տարածքային զարգացման գործընթացներին ծրագրի շրջանակներում Նոյեմբերյանի տարածաշրջանում իրականացվում է ՙՙԳյուղատնտեսական կոոպերատիվների կարողությունների և անասնապահության զարգացում, կաթնամթերքի արտադրություն ծրագիրը/823մլն.դրամ/՚՚, որի շրջանակներում կաշխատեն **465** մարդ :

Եվրոմիության միջոցներով ներկայումս մարզում իրականացվում են ծրագրեր շուրջ 2.5 մլրդ դրամի, կստեղծվեն շուրջ 865 աշխատատեղ:

Մարզում գործում են 3 տոհմային տնտեսություն.

<<ՀիմնաՏավուշ>> զարգացման հիմնադրամի Լուսաձորի անասնաբուծական համալիր /150 գլուխ Սիմենթալ, Ջերսեյ/ և 6 համայնքներում անասնաբուծական մինի ֆերմաներ:

Այգեհովիտի խոզաբուծական տնտեսություն / 615 գլուխ/, որը հիմնվել է մասնավոր ներդրողի կողմից:

Դիլիջանի <<Դիլի>>ՍՊԸ /80 գլուխ Սիմենթալ/:

2018թ. նախատեսվում է <<Տավուշի մարզի ինտեգրված և հավասարակշռված տնտեսական զարգացում>> ծրագրի շրջանակներում հիմնել տոհմային անասնաբուծական կենտրոն /100 գլուխ Սիմենթալ/ և հավաբուծական տնտեսություն: